Fritz Zorn - Alemannische Wikipedia

# Fritz Zorn

### Us der alemannische Wikipedia, der freie Dialäkt-Enzyklopedy

De Fritz Zorn (Pseudonym vo Fritz Angst) isch am 10.4.1944 in Meilen (ZH) gebore. Er isch als Sohn vonnere strenge, grossbürgerliche Famile ufgwachse und het Chindheit und Jugend an de Zürcher „Goldküste“ verbracht. Nach de Matura het de Zorn Germanistik und Romanistik schtudiert. Sini universitäri Uusbildung het er mit de Promotion zum Doktor beändet. Während churzer Ziit het de Autor aaschliessend als Lehrer a neme Gymnasium gschaffet, bis ihn en Chrebserkrankung zwunge het, de Bruf uufzgäh. Ziitlebens het er an seiner bitter erfahrene Liebesunfähigkeit und schwere Depressionen glitte. Am 2. November 1976 isch de Fritz Zorn, im Alter vo erscht 32 Jahren, in Zürich gschtorbe, ohni mittere Frau gschlafe z’ha.

Sis autobiographische Werk Mars (Buch), wo postum veröffentlicht worde isch, isch zum Kultbuech vo de Achtzgerjahr gworde. Ungschönt beschriibt de Zorn Chindheit und Jugend und git de gesellschaftliche Umständ und sim Elterehuus d’ Schuld a de tödliche Chrankheit. Die verzwyflti Läbensanalyse stellt d’ Chrebskrankheit als en Uuswuchs vom gfühlsmässig degenerierte Zueschtand vom Zürcher Grossbürgertum dar.

Vun "http://als.wikipedia.org../../../f/r/i/Fritz_Zorn_c9f4.html"

Kategori: Dichter & Schriftsteller

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- English
- Français